ศบค.รายงานตัวเลขผู้ติดเชื้อเพิ่มวันนี้ 836 ราย
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กล่าวว่า วันนี้ถิอเป็นวันครบรอบ 1 ปี ของการพบผู้ติดเชื้อโควิค -19 ในประเทศไทยรายแรก ซึ่งแผนการผ่อนคลายมาตรการที่แบ่งเป็น 3 ระยะ เริ่มตั้งแต่ระยะแรก วันที่ 25 - 31 มกราคม 2564 เป็นไปอย่างเข้มงวด ระยะที่ 2 วันที่ 1 -7 กุมภาพันธ์ ก็ยังคงเห็นมาตรการตรวจคัดกรองเชิงรุกอย่างเข้มข้นเช่นกันและคาดหวังว่า ตัวเลขที่รายงานแต่ละวันจะเริ่มเบาบางลงและหากทุกฝ่ายร่วมมือกัน วันที่ 8 - 15 กุมภาพันธ์ จะได้เห็นมาตรการผ่อนคลายอย่างต่อเนื่องส่วนรายงานตัวเลขผู้ติดเชื้อโควิด -19 วันนี้ เพิ่มขึ้น 836 ราย ผู้ป่วยยืนยันสะสม 19,618 ราย หายป่วยแล้ว 12,514 ราย รักษาตัวอยู่ที่โรงพยาบาล 6,790 ราย ผู้เสียชีวิตสะสมรวม 77 คน ผู้ป่วยยืนยันสะสมรอกใหม่ ตั้งแต่วันที่ 15 ธันวาคม 2563 - 29 มกราคม 2564 จำนวน 15,381 ราย โดยผู้ที่ติดเชื้อเพิ่ม 836 ราย เป็นผู้ป่วยรายใหม่จากระบบเฝ้าระวังและบริการ 39 ราย ,จากการค้นหาเชิงรุกในชุมชน 793 ราย ติดเชื้อจากต่างประเทศ และเข้า state quarantine 4 ราย จากสหรัฐอเมริกา 1 ราย เบลเยี่ยม 1 รายมาเลเซีย 1 ราย และสหราชอาณาจักร 1 รายสำหรับสถานการณ์ผู้ติดเชื้อยืนยันสะสมทั่วโลก 103.5 ล้านราย เสียชีวิตทั่วโลกรวม 2.2 ล้านคน สหรัฐอเมริกามีผู้ติดเชื้อมากที่สุด 26.7 ล้านราย ตามด้วยอินเดีย 10.7 ล้านราย บราซิล 9.2 ล้านราย รัสเซีย 3.85 ล้านราย สหราชอาณาจักร 3.81 ล้านราย ส่วนประเทศไทยอยู่ในระดับที่ 116